
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση καθηκόντων Επιθεωρητή Δημ. Έργων. 1 

Άρση άδειας ίδρυσης και λειτουργίας του Ιδιωτικού 

Τ.Ε.Ε. «ΡΕΝΑΣ ΠΟΛΙΤΟΥ». 2 

Χορήγηση άδειας ίδρυσης και λειτουργίας του Το¬ 
μέα Πληροφορικής-Δικτύων Η/Υ Β' Κύκλου στο 
Ιδιωτικό ΤΕΕ «ΣΧΟΛΕΣ ΕΓΝΑΤΙΑ» της «ΕΚΠΑΙΔΕΥ¬ 
ΤΙΚΗΣ Α.Ε.». 3 

Μεταβίβαση άδειας ίδρυσης και λειτουργίας του Ιδι¬ 
ωτικού Τ.Ε.Ε. ιδιοκτησίας Ξεν. Σωτηρχόπουλου 
στην εταιρεία «ΕΚΠΑΙΔΕΥΤΗΡΙΑ ΣΩΤΗΡΧΟΠΟΥ- 

ΛΟΥ Α.Ε.». 4 

Χορήγηση άδειας ίδρυσης και λειτουργίας του Το¬ 
μέα Οικονομίας και Διοίκησης στο Ιδιωτικό Τ.Ε.Ε. 

«ΘΑΛΗΣ». 5 

Τροποποίηση και συμπλήρωση της απόφασης «Συ¬ 
γκρότηση Ομάδας Εργασίας για το Εθνικό Σχέ¬ 
διο Δράσης για την Κοινωνική Ενσωμάτωση 2005 

- 2006». 6 

Αντικατάσταση μέλους της νομοπαρασκευαστικής 
επιτροπής για την αναμόρφωση του πτωχευτι¬ 
κού δικαίου. 7 

Τροποποίηση της υπ’ αριθμ. Τ/2610/26.5.1998 απόφα¬ 
σης χωροθέτησης της θαλάσσιας ζώνης αγκυ¬ 
ροβολιού στη Βόνιτσα και παραχώρησης της 
χρήσης - εκμετάλλευσής του στο Δήμο Ανακτο- 
ρίου. 8 


Α ΠΟΦΑΣΕΙ Σ 

Αριθμ. Δ16α/011/386/Φ. Σωμ. Επιθ. (1) 

Ανάθεση καθηκόντων Επιθεωρητή Δημ.Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις του άρθρ. 22 του ν. 1418/1984 (ΦΕΚ 
23/Α729.2.1984) «Δημόσια Έργα και ρυθμίσεις συνα¬ 
φών θεμάτων» όπως αυτές αντικαταστάθηκαν με τις 
διατάξεις του άρθρου πέμπτου του ν. 2719/1999 (ΦΕΚ 
106/Α726.5.1999), 


2) Τις διατάξεις του άρ. 14 του ν. 3205/2003 (ΦΕΚ 
297/Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου. Ν.Π.Δ.Δ., κ.λπ.». 

3) Την υπ’ αριθμ. 2/70489/0022/15.12.2004 κοινή υπουρ¬ 
γική απόφαση του Υπουργού Εσωτερικών, Δημ. Διοίκη¬ 
σης και Αποκέντρωσης και του Υπουργού Οικονομίας 
και Οικονομικών σχετικά με τις «Αποδοχές Οικονομικών 
Επιθεωρητών και Επιθεωρητών Δημ. Έργων». 

4) Την υπ’ αριθμ. Δ16α/06/178 Φ.Μηχ./6.5.2005 πρόσκλη¬ 
ση πρόσληψης και ανάθεσης καθηκόντων Επιθεωρητών 
Δημ. Έργων. 

5) Το υπ’ αριθμ. 280/ 9.2005 έγγραφο του Εποπτικού 
Συμβουλίου του Σώματος Επιθεωρητών Δ.Ε. 

6) Την ανάγκη στελέχωσης του Σώματος Επιθεωρη¬ 
τών Δ.Ε., αποφασίζουμε: 

Αναθέτουμε καθήκοντα Επιθεωρητή Δημ. Έργων με 
τριετή θητεία στους πιο κάτω συνταξιούχους του Δη¬ 
μοσίου: 

α) Ριζόπουλο Δημήτριο, Πολ/κό Μηχ/κό. 

β) Πραπίδη Μιχαήλ, Χημικό Μηχανικό. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Οκτωβρίου 2005 

Ο ΥΠΟΥΡΓΟΣ 

Γ. ΣΟΥΦΛΙ ΑΣ 
-♦- 

Αριθμ. Φ1Α/559/87718/Δ5 (2) 

Αρση άδειας ίδρυσης και λειτουργίας του Ιδιωτικού 
Τ.Ε.Ε. «ΡΕΝΑΣ ΠΟΛΙΤΟΥ». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/1998 
(Α'206), του άρθρου 111 παρ. 2 του ν. 1892/1990 (ΑΊ01) 
και του άρθρου 12 παρ. α του β.δ. 685/1972 (ΑΊ96 ) και 
άρθρο 5 παρ. 5 του ν. 3194/2003. 

2. Την υπ’ αριθμ. 16/4583/Φ.17.α1/25.11.1998 Διαπιστωτική 
πράξη μετατροπής της ιδιωτικής ΤΕΣ ιδιοκτησίας Παρ¬ 
θένας Πολίτου σε ιδιωτικό ΤΕΕ Α' Κύκλου. 

3. Την υπ’ αριθμ. 196/17Α1/2001 (ΦΕΚ 142/τΒ72001) από¬ 
φαση χρήσης της προσωνυμίας «ΡΕΝΑΣ ΠΟΛΙΤΟΥ». 

4. Την υπ’ αριθμ. Φ1/3087/50936/Δ5/2002 (ΦΕΚ 825/ 
τΒ72002) απόφαση χορήγησης άδειας ίδρυσης και 

λειτουργίας τομέων και ειδικοτήτων στο Ιδιωτικό ΤΕΕ 
«ΡΕΝΑΣ ΠΟΛΙΤΟΥ». 

5. Την υπ’ αριθμ. ΣΤ5/37876/26.4.2004 Κοινή Απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με θέμα «Καθορισμός αρμοδιοτήτων 
των Υφυπουργών του ΥΠΕΠΘ», αποφασίζουμε: 

Αίρουμε από τη δημοσίευση της παρούσας την άδεια 
ίδρυσης και λειτουργίας του Ιδιωτικού Τ.Ε.Ε «ΡΕΝΑΣ 
ΠΟΛΙΤΟΥ» που χορηγήθηκε με την υπ’ αριθμ. 16/4583/Φ. 
17.α. 1/25.11.1998 Διαπιστωτική πράξη, και την υπ’ αριθμ. 
Φ1/3087/50936/Δ5/2002 (ΦΕΚ 825/τΒ72002) υπουργική 
απόφαση διότι αυτό δεν λειτούργησε επί δύο συνεχή 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ1/428/83914/Δ5 (3) 

Χορήγηση άδειας ίδρυσης και λειτουργίας του Τομέα 
Πληροφορικής-Δικτύων Η/Υ Β' Κύκλου στο Ιδιωτικό 
ΤΕΕ «ΣΧΟΛΕΣ ΕΓΝΑΤΙΑ» της «ΕΚΠΑΙΔΕΥΤΙΚΗΣ Α.Ε.». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/ 
1998 (ΦΕΚ 206/τ.Α'), του β.δ. 685/1972 (ΦΕΚ 196/τ.Α') και 
του π.δ. 813/1977 (ΦΕΚ 259/τ.Α') και του άρθρου 14 του 
ν. 1966/1991 (ΑΊ47). 

2. Την υπ’ αριθμ. 487/23.2.2005 αίτηση της Κων/νας Στα- 
μάτη, Διευθύντριας του Ιδιωτικού ΤΕΕ «Σχολές Εγνατία». 

3. Τις υπ’ αριθμ. 6081/18.11.1998 απόφαση του Προϊστα¬ 
μένου της Δ/νσης Δ.Ε. Ιωαννίνων χορήγησης άδειας 
ίδρυσης και λειτουργίας Ιδιωτικού ΤΕΕ στην «ΕΚΠΑΙ¬ 
ΔΕΥΤΙΚΗ Α.Ε» Φ1 /238/Δ5/10063/2001 (ΦΕΚ 1262/τ.Β72001) 
και Φ1/333/80243/Δ5/2002 (ΦΕΚ1202/τ.Β72002) υπουργι¬ 
κή απόφαση χορήγησης άδειας ίδρυσης και λειτουρ¬ 
γίας Τομέων και Ειδικοτήτων στο Ιδιωτικό ΤΕΕ «Σχο¬ 
λές Εγνατία». 

4. Τις υπ’ αριθμ 8/28.3.2005 και 20/18.7.2005 Πράξεις 
του ΠΥΣΔΕ ΙΩΑΝΝΙΝΩΝ για χορήγηση άδειας ίδρυσης 
και λειτουργίας (προσθήκη) ειδικοτήτων Β' Κύκλου α) 
Υποστήριξης Συστημάτων και Εφαρμογών Υπολογιστών 
και β) Υποστήριξης Συστημάτων και Δικτύων Υπολογι¬ 
στών (Τομέας Πληροφορικής - Δικτύων Η/Υ). 

5. Την υπ’ αριθμ. ΣΤ5/37876/26.4.2004 (ΦΕΚ608/τ.Β'/ 
26.4.2004) κοινή απόφαση του Πρωθυπουργού και του 
Υπουργού Εθνικής Παιδείας και Θρησκευμάτων με θέμα 
«Καθορισμός αρμοδιοτήτων Υφυπουργών του ΥΠΕΠΘ», 
αποφασίζουμε: 

Χορηγούμε, από το σχολικό έτος 2005-2006, άδεια 
ίδρυσης και λειτουργίας του Τομέα Β' Κύκλου Πλη¬ 
ροφορικής - Δικτύων Η/Υ, Ειδικότητες α) Υποστήριξης 
Συστημάτων και Εφαρμογών Υπολογιστών και β) Υπο¬ 
στήριξης Συστημάτων και Δικτύων Υπολογιστών στο 
Ιδιωτικό ΤΕΕ «ΣΧΟΛΕΣ ΕΓΝΑΤΙΑ» της «ΕΚΠΑΙΔΕΥΤΙΚΗΣ 
Α.Ε.». Το Ιδιωτικό ΤΕΕ «Σχολές Εγνατία» λειτουργεί στην 
οδό Πυρσινέλλα 10 στα Ιωάννινα και νόμιμη εκπρόσωπός 
του ορίζεται η Μαρία Τραχανά του Παύλου. 


Ο ανωτέρω τομέας αποτελεί προσθήκη Τομέα και Ει¬ 
δικοτήτων Β' Κύκλου Σπουδών στο Ιδιωτικό ΤΕΕ «ΣΧΟ¬ 
ΛΕΣ ΕΓΝΑΤΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ1Α/565/70296/Δ5 (4) 

Μεταβίβαση άδειας ίδρυσης και λειτουργίας του Ιδιω¬ 
τικού Τ.Ε.Ε. ιδιοκτησίας Ξεν. Σωτηρχόπουλου στην 
εταιρεία «ΕΚΠΑΙΔΕΥΤΗΡΙΑ ΣΩΤΗΡΧΟΠΟΥΛΟΥ Α.Ε.». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/1998 
(Α' 206) και του άρθρου 10 του β.δ. 685/1972 (Α' 196). 

2. Την υπ’ αριθμ. 659/29.12.2004 αίτηση του Ξενοφώντα 
Σωτηρχόπουλου περί μεταβίβασης άδειας ίδρυσης και 
λειτουργίας Ιδιωτικού ΤΕΕ ιδιοκτησίας του στην εται¬ 
ρεία «ΕΚΠΑΙΔΕΥΤΗΡΙΑ ΣΩΤΗΡΧΟΠΟΥΛΟΥ Α.Ε.» και την 
υπ’ αριθμ. 658/29.12.2004 αίτηση του Ξενοφώντα Σωτηρ¬ 
χόπουλου, νομίμου εκπροσώπου της εταιρείας «ΕΚΠΑΙ¬ 
ΔΕΥΤΗΡΙΑ ΣΩΤΗΡΧΟΠΟΥΛΟΥ Α.Ε.», περί αποδοχής της 
μεταβίβασης αυτής. 

3. Τις υπ’ αριθμ. Φ.17/6202/20.11.1998 Απόφαση του Προ¬ 
ϊσταμένου της Δ/νσης Δ.Ε. Αχάίας χορήγησης άδειας 
ίδρυσης και λειτουργίας ιδιωτικού ΤΕΕ (Α' Κύκλου) στον 
Βασίλειο Σωτηρχόπουλο και Φ1 /151 /Δ5/8222/19.9.2000 
(ΦΕΚ 1202 /τ.Β'/29.9.2000) υπουργική απόφαση χορήγη¬ 
σης άδειας ίδρυσης και λειτουργίας ιδιωτικού ΤΕΕ (Β' 
Κύκλου) στον Βασίλειο Σωτηρχόπουλο. 

4. Την υπ’ αριθμ. Φ1Α/450/40434/Δ5/12.6.2004 (ΦΕΚ992/ 
τ.Β'/2.7.2004) υπουργική απόφαση μεταβίβασης της 
άδειας ίδρυσης και λειτουργίας του ιδιωτικού ΤΕΕ ιδι¬ 
οκτησίας Β. Σωτηρχόπουλου στον Ξενοφώντα Σωτηρ¬ 
χόπουλο. 

5. Την υπ’ αριθμ. 21/1.6.2005 Πράξη ΠΥΣΔΕ της Δ/νσης 
Δ.Ε. ΑΧΑΪΑΣ. 

6. Την υπ’ αριθμ. ΣΤ5/37876/26.4.2004 Κοινή Απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με θέμα «Καθορισμός αρμοδιοτήτων 
των Υφυπουργών του ΥΠΕΠΘ», αποφασίζουμε: 

Εγκρίνουμε τη μεταβίβαση της άδειας ίδρυσης και 
λειτουργίας του Ιδιωτικού Τ.Ε.Ε., ιδιοκτησίας Ξεν. Σω¬ 
τηρχόπουλου στην εταιρεία «ΕΚΠΑΙΔΕΥΤΗΡΙΑ ΣΩΤΗΡ¬ 
ΧΟΠΟΥΛΟΥ Α.Ε.» με νόμιμο εκπρόσωπο τον Ξενοφώντα 
Σωτηρχόπουλο του Βασιλείου, πτυχιούχο του τμήματος 
Πολιτικών Έργων Υποδομής του Τεχνολογικού Εκπαι¬ 
δευτικού Ιδρύματος Πάτρας και κάτοχο πτυχίου Α.Σ.ΠΑΙ. 
Τ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθμ. Φ1/429/111714/Δ5 (5) 

Χορήγηση άδειας ίδρυσης και λειτουργίας του Τομέα 
Οικονομίας και Διοίκησης στο Ιδιωτικό Τ.Ε.Ε. «ΘΑ¬ 
ΛΗΣ». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/ 
1998 (ΦΕΚ 206/τ.Α'), του β.δ. 685/1972 (ΦΕΚ 196/τ.Α') και 
του π.δ. 813/1977 (ΦΕΚ 259/τ.Α') και του άρθρου 14 του 
ν. 1966/1991 (ΑΊ47). 

2. Την υπ’ αριθμ. 02/2.2.2005 αίτηση του Μαραγκου- 
δάκη Μιχαήλ. 

3. Την υπ’ αριθμ. Φ1/197/Δ5/3440/10.8.2001 (ΦΕΚ 1109/ 
τ.Β723.8.2001) Υπουργική Απόφαση χορήγησης άδειας 
ίδρυσης και λειτουργίας στο Ιδιωτικό ΤΕΕ «ΘΑΛΗΣ». 

4. Τις υπ’ αριθμ 7/9.3.2005 και 17/22.6.2005 Πράξεις 
του ΠΥΣΔΕ ΧΑΝΙΩΝ για χορήγηση άδειας ίδρυσης και 
λειτουργίας (προσθήκη) ειδικότητας Α' Κύκλου Ξενο¬ 
δοχειακών επιχειρήσεων (Τομέας Οικονομίας και Δι¬ 
οίκησης). 

5. Την υπ’ αριθμ. ΣΤ5/37876/26.4.2004 (ΦΕΚ608/τ.Β7 
26.4.2004) κοινή απόφαση του Πρωθυπουργού και του 
Υπουργού Εθνικής Παιδείας και Θρησκευμάτων με θέμα 
«Καθορισμός αρμοδιοτήτων Υφυπουργών του ΥΠΕΠΘ», 
αποφασίζουμε: 

Χορηγούμε, από το σχολικό έτος 2005-2006, άδεια 
ίδρυσης και λειτουργίας του Τομέα Α' Κύκλου Οικο¬ 
νομίας και Διοίκησης, Ειδικότητας Ξενοδοχειακών Επι¬ 
χειρήσεων στο Ιδιωτικό ΤΕΕ «ΘΑΛΗΣ». Το Ιδιωτικό ΤΕΕ 
«ΘΑΛΗΣ» λειτουργεί στην οδό Κ. Μάνου - Περιβόλια 
Χανίων. 

Ο ανωτέρω τομέας αποτελεί προσθήκη Τομέα και 
Ειδικότητας Α' Κύκλου Σπουδών στο Ιδιωτικό ΤΕΕ «ΘΑ¬ 
ΛΗΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 97706 (6) 

Τροποποίηση και συμπλήρωση της απόφασης «Συγκρό¬ 
τηση Ομάδας Εργασίας για το Εθνικό Σχέδιο Δράσης 
για την Κοινωνική Ενσωμάτωση 2005 - 2006». 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας», όπως τροποποιήθηκε και ισχύει 
σήμερα. 

3. Τις διατάξεις του ν. 3205/2003 «Μισθολογικές Ρυθ¬ 
μίσεις κ.λπ.». 

4. Τις διατάξεις του ν. 3144/2003 «Κοινωνικός διάλογος 
για την προώθηση της απασχόλησης και την κοινωνική 
προστασία και άλλες διατάξεις». 


5. Την απόφαση του Ευρωπαϊκού Συμβουλίου της 
Λισσαβώνας του 2000 καθώς και του Συμβουλίου της 
Νίκαιας του 2000 όπου ορίζεται η υποχρέωση υποβολής 
διετών Σχεδίων Δράσης για την Κοινωνική Ενσωμά¬ 
τωση. 

6. Την υπ’ αριθμ. 95470/16.6.2005 απόφαση «Συγκρότηση 
Ομάδας Εργασίας για το Εθνικό Σχέδιο Δράσης για την 
Κοινωνική Ενσωμάτωση 2005 - 2006», όπως αυτή συμπλη¬ 
ρώθηκε με την υπ’ αριθμ. 96513/5.8.2005 όμοιά της. 

7. Την από 1.8.2005 αίτηση παραίτησης της Μαρία 
Καζαμία, αποφασίζουμε: 

Τροποποιούμε και συμπληρώνουμε την υπ’ αριθμ. 
95470/16.6.2005 απόφαση «Συγκρότηση Ομάδας Εργα¬ 
σίας για το Εθνικό Σχέδιο Δράσης για την Κοινωνική 
Ενσωμάτωση 2005 - 2006», όπως αυτή συμπληρώθηκε με 
την υπ’ αριθμ. 96513/5.8.2005 όμοιά της, κατά το μέρος 
που αφορά τα μέλη και τα ορίζουμε ως εξής: 

1. Δημήτριο Κοντό, Γενικό Γραμματέα του Υπουργείου 
Απασχόλησης και Κοινωνικής Προστασίας, ως Πρόε¬ 
δρο. 

2. Κωνσταντίνο Μάγγα, Γενικό Διευθυντή Εργασίας 
του Υπουργείου Απασχόλησης και Κοινωνικής Προστα¬ 
σίας, ως Αντιπρόεδρο. 

3. Ειρήνη Μπουγά, Γ ενική Διευθύντρια Διοικητικής Υπο¬ 
στήριξης του Υπουργείου Απασχόλησης και Κοινωνικής 
Προστασίας, ως μέλος. 

4. Κωνσταντίνο Γεώρμα, υπάλληλο του Υπουργείου 
Απασχόλησης και Κοινωνικής Προστασίας, ως μέλος. 

5. Βασίλειο Ντερτιλή, Πρόεδρο και Διευθύνοντα Σύμ¬ 
βουλο της ΠΑΕΠ-ΑΕ, ως μέλος. 

6. Χαράλαμπο Μπουκουβάλα, Ειδικό Συνεργάτη στο 
γραφείο του Υπουργού, ως μέλος. 

7. Κορίνα Ζερβού, Ειδική Συνεργάτιδα στο γραφείο 
του Υπουργού, ως μέλος. 

8. Χρήστο Βλασσόπουλο, Ειδικό Συνεργάτη στο γρα¬ 
φείο του Υπουργού, ως μέλος. 

9. Αθανάσιο Αβραμόπουλο, Πρόεδρο και Διευθύνο- 
ντα Σύμβουλο της Επαγγελματικής Κατάρτισης Α.Ε., 
ως μέλος. 

10. Αικατερίνη Κατζουράκη, Προϊσταμένη της Δ/νσης 
Κοινωνικής Προστασίας του Υπουργείου Απασχόλησης 
και Κοινωνικής Προστασίας, ως μέλος. 

11. Δερδεμέζη Βικτωρία, Δικηγόρο, ως μέλος. 

12. Νικόλαο Ανέστο, Επιστημονικό Σύμβουλο στο γρα¬ 
φείο του Υφυπουργού, ως μέλος. 

13. Άρτεμη Δεδούλη, Γ ενική Δ/ντρια της Γ ενικής Γ ραμ- 
ματείας Κοινωνικών Ασφαλίσεων, ως μέλος. 

14. Ασπασία Στραντζάλου, υπάλληλο της Γενικής 
Γραμματείας Κοινωνικών Ασφαλίσεων, ως μέλος. 

15. Γεώργιο Παπαγεωργίου, υπεύθυνο σπουδών και 
έρευνας του Εθνικού Κέντρου Δημόσιας Διοίκησης, ως 
μέλος. 

16. Κυριακή Δράκου, απασχολούμενη με μίσθωση έρ¬ 
γου στο Υπουργείο Απασχόλησης και Κοινωνικής Προ¬ 
στασίας, ως μέλος. 

17. Ιωάννη Τρωϊάννο, υπάλληλο του Σ.ΕΠ.Ε., αποσπα¬ 
σμένο στο γραφείο του Γ ενικού Γ ραμματέα Διαχείρισης 
Κοινοτικών και άλλων Πόρων, ως μέλος. 

18. Ιωάννη Δενδρινό, υπάλληλο του Υπουργείου Απα¬ 
σχόλησης και Κοινωνικής Προστασίας, αποσπασμένο 
στο γραφείο του Διοικητή του ΟΑΕΔ, ως μέλος. 

19. Βαρβάρα Ηλιοπούλου, υπάλληλο του Σ.ΕΠ.Ε., απο¬ 
σπασμένη στο γραφείο του Υπουργού, ως μέλος. 

20. Ανδρέα Φερώνα, υπάλληλο της Μονάδας Ανάλυ¬ 
σης και Τεκμηρίωσης του Υπουργείου Απασχόλησης 
και Κοινωνικής Προστασίας, ως μέλος. 

21. Ιωάννη Κοντό, υπάλληλο της Δ/νσης Κοινωνικής 
Προστασίας του Υπουργείου Απασχόλησης και Κοινω¬ 
νικής Προστασίας, ως μέλος. 

Κατά τα λοιπά ισχύει η ανωτέρω απόφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 98629 (7) 

Αντικατάσταση μέλους της νομοπαρασκευαστικής επι¬ 
τροπής για την αναμόρφωση του πτωχευτικού δι¬ 
καίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 20 του ν. 1968/1991 (ΦΕΚ Α'150). 

β) του άρθρου 23 παρ. 1 περ. ι' του ν. 2145/1993 (ΦΕΚ 
Α' 88). 

γ) του άρθρου 17 του ν. 3205/2003 (ΦΕΚ Α'297) «Μισθο- 
λογικές ρυθμίσεις λειτουργών και υπαλλήλων του Δη¬ 
μοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις». 

δ) Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

2) Την υπ’ αριθμ. 118339/5.10.2004 απόφαση περί συ¬ 
γκρότησης της ανωτέρω επιτροπής (ΦΕΚ Β' 1531), όπως 
συμπληρώθηκε με την υπ’ αριθμ. 10079/3.2.005 (ΦΕΚ Β' 
177) και παρατάθηκε με την υπ’ αριθμ. 51858/30.5.2005 
(ΦΕΚ Β' 757) όμοιες. 

3) Την ανάγκη αντικατάστασης μέλους της νομοπαρα¬ 
σκευαστικής επιτροπής για την αναμόρφωση του πτω¬ 
χευτικού δικαίου. 

4) Το γεγονός ότι από τις διατάξεις της παρούσας 
δεν προκαλείται ουδεμία δαπάνη σε βάρος του προϋ¬ 
πολογισμού του ΤΑΧΔΙΚ, αποφασίζουμε: 

Την αντικατάσταση του μέλους της νομοπαρασκευ¬ 
αστικής επιτροπής για την αναμόρφωση του πτωχευ¬ 
τικού δικαίου Φωτεινής Φιλοπούλου, Οικονομολόγου, 
υπαλλήλου του Υπουργείου Οικονομίας και Οικονομι¬ 
κών με την Ιωάννα Καλαντζάκου, Σύμβουλο-Ταμία του 
Δικηγορικού Συλλόγου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


Αριθμ. 12237 (8) 

Τροποποίηση της υπ’ αριθμ. Τ/2610/26.5.1998 απόφασης 
χωροθέτησης της θαλάσσιας ζώνης αγκυροβολιού 
στη Βόνιτσα και παραχώρησης της χρήσης - εκμε¬ 
τάλλευσής του στο Δήμο Ανακτορίου. 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (Φ.Ε.Κ Α' 187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του άρθρ. 34 του ν. 2160/1993 όπως 
αντικαταστάθηκε με τις διατάξεις της παρ.7 άρθρ. 27 
ν. 2636/1998 και συμπληρώθηκε με τις διατάξεις της 
παρ.2 του άρθρου 19 του ν. 3049/2002. 

3. Τις διατάξεις του π.δ. 149/19.8.2005 «Οργανισμός 
του Υπουργείου Τουριστικής Ανάπτυξης» (ΦΕΚ 211/ 
22.8.2005). 

4. Την υπ’ αριθμ. Υ 25/2004 (ΦΕΚ Β' 516) Απόφαση Πρω¬ 
θυπουργού «Σύσταση θέσης Υφυπουργού Τουρισμού 
στο Υπουργείο Τουρισμού». 

5. Τις διατάξεις του π.δ. 123/2004 (ΦΕΚ Α' 86) «Διο¬ 
ρισμός Υπουργού, Αναπληρωτού Υπουργού και Υφυ¬ 
πουργών». 

6. Την υπ’ αριθμ. 1153/20.4.2004 (ΦΕΚ Β' 591) Κοινή Από¬ 
φαση του Πρωθυπουργού και Υπουργού Τουρισμού περί 
ανάθεσης αρμοδιοτήτων στον Υφυπουργό Τουρισμού. 

7. Την υπ’ αριθμ. 165/16.6.2005 Απόφαση του Πρωθυ¬ 
πουργού και του Υπουργού Τουριστικής Ανάπτυξης περί 
διορισμού Γενικού Γραμματέα του Υπουργείου Τουρι¬ 
στικής Ανάπτυξης. 

8. Την υπ’ αριθμ. 10165/29.11.2004 Υπουργική Απόφαση 
περί συγκρότησης Επιτροπής Τουριστικών Λιμένων του 
Υπουργείου Τουριστικής Ανάπτυξης, όπως τροποποιή¬ 
θηκε και ισχύει. 

9. Την υπ’ αριθμ. Τ/2610/26.5.1998 Απόφαση «Χωροθέ- 
τηση και δημιουργία θαλάσσιας ζώνης αγκυροβολιού 
στη Βόνιτσα» (ΦΕΚ 585/Β/12.6.1998). 

10. Το υπ’ αριθμ. 1913/14.4.2005 αίτημα του Δήμου Ανα¬ 
κτορίου Αιτωλ/καρνανίας για τροποποίηση της χωρο¬ 
θέτησης του αγκυροβολιού τουρ. σκαφών στη Βόνιτσα 
Αιτ/καρνανίας. 

11. Το υπ’ αριθμ. 2122/25.4.2005 διαβ. του υπ’ αριθμ. 
6/2005 αποσπάσματος πρακτικού της από 24.4.2005 
συνεδρίασης Δημοτικού Συμβουλίου Ανακτορίου Ν. Αι- 
τωλ/καρνανίας (Αριθμ. Απόφ 67/2005). 

12. Τα υπ’ αριθμ. Φ 542/573/98/8.4.1998 και Αρ.Φ 542/783/ 
05 αριθμ. οχ. 15742/25.5.2005 /έγγραφα του Υπουργείου 
Εθνικής Άμυνας /Γενικό Επιτελείο Ναυτικού / Δ/νση 
Α2/Τμήμα Ιε. 

13. Το με υπ’ αριθμ. 8100/40/5/2005 έγγραφο ΥΕΝ/Γενι- 
κή Γραμματεία Λιμένων και Λιμενικής Πολιτικής. 

14. Την υπ’ αριθμ. οικ.109767 π.ε 7.4.2005 κοινή υπουρ¬ 
γική απόφαση «Έγκριση Περιβαλλοντικών Όρων για 
το έργο «Αγκυροβόλιο Τουριστικών Σκαφών στην Βό¬ 
νιτσα». 

15. Το υπ’ αριθμ. 180/10.8.2005 Πρακτικό της Επιτροπής 
Τουριστικών Λιμένων του Υπουργείου Τουριστικής Ανά¬ 
πτυξης στην οποία παρέστησαν οι εκπρόσωποι ΥΠΠΟ, 
ΥΠΕΧΩΔΕ, ΥΕΝ, ΥΠΕΘΑ/ΓΕΝ, ΥΠΟΙ&ΟΙΚ, ΥΠ.ΤΟΥΡ.ΑΝ, 
ΕΟΤ σύμφωνα με το οποίο, τα προαναφερόμενα μέλη 
ομόφωνα γνωμοδότησαν θετικά για την τροποποίηση 
της χωροθέτησης του αιτούμενου καταφυγίου τουριστι- 

κών σκαφών καθώς και την έγκριση των προτεινόμενων 
χρήσεων γης και των όρων και περιορισμών δόμησης. 

16. Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Τροποποιούμε την υπ’ αριθμ. Τ/2610/26.5.1998 Απόφαση 
«Χωροθέτηση και δημιουργία θαλάσσιας ζώνης αγκυ¬ 
ροβολιού στη Βόνιτσα» (ΦΕΚ 585/Β/12.6.1998) σύμφωνα 
με τις διατάξεις του άρθρου 34 του ν. 2160/1993 όπως 
αντικαταστάθηκε με την παρ.7 του άρθρου 27 του ν. 
2636/1998, σύμφωνα με την υποβληθείσα μελέτη και το 
επισυναπτόμενο τοπογραφικό διάγραμμα, ως εξής: 

Εμβαδόν Χερσαίας Ζώνης 2.700 μ2 

Τα λιμενικά έργα για την συμπλήρωση και ολοκλήρωση 
του αγκυροβολιού σκαφών αναψυχής είναι τα εξής: 

• Επίχωση με δημιουργία πρίσματος όπισθεν του υφι¬ 
στάμενου γεφυρωτού μώλου με θραυστά υλικά, έτσι 
ώστε να επεκταθεί και να ενοποιηθεί η χερσαία ζώνη 
με τον μώλο, έως την στάθμη του + 1,10 μ. 

• Ενίσχυση θωράκισης του αντιανέμιου κυματοθραύ¬ 
στη με φυσικούς ογκόλιθους Α' κατηγορίας έως την 
στάθμη + 1,50 μ. στο τμήμα ΑΑ1Α2. 

• Κατασκευή μόνιμων αγκυροβολιών με τοποθέτηση 
καδένας μάνας και τεχνητούς ογκολίθους. 

• Κατασκευή κτιρίου στην χερσαία ζώνη περίπου 80 
μ2 (14 μ X 5,70 μ) για την ενδιαίτηση των χρηστών του 
αγκυροβολιού, όπως απεικονίζεται στην επισυναπτόμε- 
νη οριζοντιογραφία των έργων. 

• Ραι-Κίηρ αυτοκινήτων 50 θέσεων. 

• Δίκτυα παροχών νερού, ηλεκτρικού ρεύματος για 
τον περιβάλλοντα χώρο του αγκυροβολιού αλλά και 
για την εξυπηρέτηση των σκαφών μέσω ρίΙΙαΓε, ανά δύο 
σκάφη. 

• Δεξαμενή καυσίμων και σταθμός πετρέλευσης στο 
σημείο Δ κοντά στο ακρομώλιο χωρητικότητας τουλά¬ 
χιστον 10 τόνων, για τον ανεφοδιασμό των σκαφών. 

• Δεξαμενή επεξεργασίας λυμάτων και ελαιωδών κα¬ 
ταλοίπων, κοντά στο σημείο Δ του ακρομωλίου. 

• Τοποθέτηση φανών ναυσιπλοΐας βάσει των υποδεί¬ 
ξεων της αρμόδιας Υπηρεσίας Φάρων. 

• Εγκατάσταση δικτύου πυρόσβεσης σύμφωνα με τις 
οδηγίες της Πυροσβεστικής Υπηρεσίας. 

Τα λοιπά στοιχεία του έργου παραμένουν όπως ανα- 
φέρονται στην υπ’ αριθμ. Τ/2610/26.5.1998 Απόφαση χω- 
ροθέτησης και δημιουργίας θαλάσσιας ζώνης αγκυρο¬ 
βολιού στη Βόνιτσα (ΦΕΚ 585/Β/12.6.1998). 

Ο προϋπολογισμός των έργων ανέρχεται σε 790.000 
ευρώ. 

2. Ο φορέας διαχείρισης οφείλει να μεριμνήσει 
ώστε: 

■ Να τηρηθούν οι όροι και οι διατάξεις που καθορί¬ 
ζονται στην έγκριση περιβαλλοντικών όρων (ασφάλεια 
των επισκεπτών, αποφυγή πρόκληση οχλήσεων και μέ¬ 
τρα αποφυγής ρύπανσης του χερσαίου, θαλασσίου και 
περιβάλλοντος χώρου κατά την διάρκεια εκτέλεσης 
των έργων. 

■ Να τηρηθούν οι διατάξεις του ν. 3028/2002. 

■ Σε περίπτωση που τυχόν εντοπισθούν αρχαία, θα 
πρέπει να σταματήσουν οι εργασίες και να ειδοποιηθεί 
άμεσα η αρμόδια Υπηρεσία του ΥΠΠΟ για τις δέουσες 
ενέργειες. 

■ Να ληφθούν όλες οι νόμιμες άδειες και εγκρίσεις 
που αφορούν στην εκτέλεση των υπ' όψη έργων από 
όλες τις συναρμόδιες Υπηρεσίες. 


■ Να τηρηθούν τα ισχύοντα από τη νομοθεσία, περί 
διάθεσης των λυμάτων-αποβλήτων που θα προέρχονται 
από τις χερσαίες - παράκτιες (υπάρχουσες και νέες) 
εγκαταστάσεις της ευρύτερης περιοχής του έργου. 

■ Να μη δημιουργηθούν οποιοσδήποτε μορφής προ¬ 
βλήματα για την εύρυθμη λειτουργία και ασφάλεια της 
ναυσιπλοοΐας. 

■ Να εξασφαλισθεί η ασφαλής διέλευση και άνετη 
προσόρμιση σκαφών από τυχόν περιορισμούς κατά το 
χρόνο κατασκευής των έργων. 

■ Να κατασκευαστεί δίκτυο ρευματοδότησης με 
παροχή ηλεκτρικού ρεύματος ανά σκάφος. 

■ Να κατασκευαστεί δίκτυο ύδρευσης με παροχή 
νερού ανά σκάφος. 

■ Να υπάρχει δυνατότητα τηλεφωνικής σύνδεσης. 

■ Να κατασκευαστεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία βάσει 
της 10/2002 Πυροσβεστικής Διάταξης. 

■ Να προβλεφθεί δυνατότητα παροχής σωστικών 
μέσων και προστασίας έναντι ναυτιλιακών κινδύνων. 

■ Να εφοδιαστεί πριν από την έναρξη των εργασιών, 
με την προβλεπόμενη στο άρθρο 260 του Γενικού Κα¬ 
νονισμού Λιμένων άδεια, από την οικεία Λιμενική Αρχή, 
η οποία και θα υποδείξει τυχόν απαραίτητα μέτρα για 
την προστασία του θαλάσσιου περιβάλλοντος και την 
αποφυγή ατυχημάτων κατά τη διάρκεια εκτέλεσης των 
έργων. 

■ Να ληφθούν όλα τα μέτρα ασφάλειας κατά την 
εκτέλεση των εργασιών και την λειτουργία των έργων 
ώστε να μην προκύψει κίνδυνος πρόκλησης ατυχήματος 
στους χερσαίους και θαλάσσιους χώρους. 

■ Να φωτοσημανθούν τα έργα σύμφωνα με τις 
οδηγίες της Υπηρεσίας Φάρων. 

■ Τα βυθοκορρήματα από τις εκσκαφές, (1200 κυβικά 
μέτρα σύμφωνα με την μελέτη) εφ'όσον εναποτεθούν 
σε κατάλληλο προς τούτο χερσαίο χώρο, εκτός των 
κοινοχρήστων ζωνών του αιγιαλού- παραλίας, θα δια- 
σκορπισθούν υπό την επίβλεψη των αρμοδίων Λιμενικών 
αρχών σε βάθη μεγαλύτερα των πενήντα (-50-) μέτρων, 
οπωσδήποτε εκτός του Αμβρακικού Κόλπου, στην θά¬ 
λασσα που ευρίσκεται τρία (3) ναυτικά μιλιά Δυτικά 
της άκρας Σκύλλα. 

■ Να εξασφαλισθεί ότι τα βάθη στα πρόσγεια του 
αγκυροβολιού τουριστικών σκαφών θα είναι μεγαλύτερα 
από τα ωφέλιμα βάθη χρησιμοποιήσεως αυτών. 

■ Να τοποθετηθούν ελαστικά παραβλήματα παρά 
τις θέσεις παραβολής των σκαφών προς αποφυγή εν¬ 
δεχόμενων ναυτιλιακών κινδύνων. 

■ Να ενημερωθεί εγκαίρως η Υδρογραφική Υπηρε¬ 
σία για την ημερομηνία έναρξης των εργασιών και το 
προβλεπόμενο πέρας τους, προκειμένου να προβεί στην 
έκδοση των σχετικών προαγγελιών για την ενημέρωση 
των ναυτιλομένων. 

■ Μετά το πέρας εκτέλεσης των εργασιών κατασκευ¬ 
ής να αποσταλεί στην ανωτέρω Υπηρεσία λεπτομερής 
οριζοντιογραφία και ακριβές βυθομετρικό διάγραμμα 
προκειμένου να προβεί στην ενημέρωση των αντίστοι¬ 
χων ΧΕΕ και λοιπών ναυτιλιακών βοηθημάτων. 

3. Το Ελληνικό Δημόσιο, όπως νομίμως εκπροσωπεί¬ 
ται, παραχωρεί στο Δήμο Ανακτορίου, σύμφωνα με τις 
διατάξεις της παρ.6 του άρθ. 34 του ν. 2160/193 όπως 
αντικαταστάθηκε με τις διατάξεις της παρ.7 άρθ.27 ν. 
2636/1998, τη χρήση και εκμετάλλευση της προανα- 

φερόμενης ζώνης αγκυροβολιού τουριστικών σκαφών 
Βόνιτσας. 

Ο Δήμος Ανακτορίου, εφεξής θα αποκαλείται φορέας 
διαχείρισης του αγκυροβολιού τουριστικών σκαφών ή 
απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης του 
αγκυροβολιού, αρχίζει από τη δημοσίευση της παρού¬ 
σας και λήγει μετά τριάντα τρία (33) χρόνια την αντί¬ 
στοιχη ημερομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
προσαρμογή των όρων της παραχώρησης στις τότε 
κρατούσες συνθήκες. 

Το καταβλητέο στο Δημόσιο (Δ.Ο.Υ. Βόνιτσας), ετή¬ 
σιο αντάλλαγμα για την παραχώρηση της χρήσης και 
εκμετάλλευσης της ζώνης αγκυροβολιού αγκυροβολι¬ 
ού, ορίζεται στο ποσό των πέντε χιλιάδων οκτακόσιων 
είκοσι (5.820) ευρώ και θα καταβάλλεται στην προανα- 
φερόμενη Δ.Ο.Υ. μέσα στο πρώτο εικοσαήμερο κάθε 
έτους παραχώρησης. 

Το ετήσιο αντάλλαγμα θα αναπροσαρμόζεται αυ¬ 
ξητικά στην αρχή κάθε έτους παραχώρησης κατά το 
ποσοστό αύξησης του τιμαρίθμου κόστους ζωής του 
προηγούμενου ημερολογιακού έτους, όπως προσδιορί¬ 
ζεται από την Τράπεζα της Ελλάδος ή άλλη κατά νόμο 
αρμόδια Υπηρεσία. 

Η ως άνω προσαύξηση ισχύει από το δεύτερο έτος 
παραχώρησης και εφεξής. 

Η καταβολή του ανταλλάγματος, δεν αναστέλλεται 
για οποιονδήποτε λόγο, διέπεται δε από τις διατάξεις 
περί είσπραξης δημοσίων εσόδων. 

Για την εξασφάλιση της εμπρόθεσμης καταβο¬ 
λής του καταβλητέου ανταλλάγματος και της προ¬ 
σήκουσας εκπλήρωσης των όρων της παρούσας, 
έχει κατατεθεί από το Δήμο Ανακτορίου, στη Διεύθυνση 
Τουριστικών Λιμένων, η υπ’ αριθμ. 327/700059-6 Εγγυητι¬ 
κή Επιστολή της Εθνικής Τράπεζας της Ελλάδας (Κατά¬ 
στημα Βόνιτσας, 327) ποσού πέντε χιλιάδων οκτακόσιων 
είκοσι (5.820) ευρώ, ίσου με το ετήσιο αντάλλαγμα για 
το πρώτο έτος παραχώρησης της χρήσης-εκμετάλλευ- 
σης της ζώνης αγκυροβολιού. 

Σε κάθε αναπροσαρμογή του ανταλλάγματος πέραν 
του προαναφερόμενου ποσού,θα πρέπει να αναπροσαρ¬ 
μόζεται ισόποσα και η εγγυητική επιστολή. 

Ο φορέας διαχείρισης υποχρεούται να συμπληρώνει 
το προαναφερόμενο ποσό,όταν μετά από τυχόν κατά¬ 
πτωση μειωθεί στο 75%. 

Η προαναφερόμενη εγγύηση,θα παραμείνει στο Δημό¬ 
σιο (Υπουργείο Τουριστικής Ανάπτυξης) μέχρι τη λήξη ή 
την καθ’ οιονδήποτε τρόπο λύση της παραχώρησης. 

Το Δημόσιο δικαιούται να εισπράττει από την προανα¬ 
φερόμενη εγγύηση, κάθε οφειλή του φορέα διαχείρισης 
από ανταλλάγματα, ποινικές ρήτρες, πρόστιμα κ.λπ. και 
γενικά κάθε απαίτηση που πηγάζει από τυχόν παραβά¬ 
σεις των όρων της παραχώρησης. 

Τα πάσης φύσεως έργα και εγκαταστάσεις της ζώνης 
αγκυροβολιού ,θα πρέπει να ολοκληρωθούν το αργότε¬ 
ρο εντός τριών ετών από τη δημοσίευση της παρούσας. 
Ύστερα από σχετικό αίτημα του φορέα διαχείρισης η 
εν λόγω προθεσμία μπορεί να παραταθεί για τρία επι¬ 


πλέον έτη. Η κατασκευή των έργων θα πρέπει να γίνει 
σύμφωνα με τις εγκεκριμένες μελέτες, τις απαιτούμενες 
κατά περίπτωση άδειες και τους κανόνες της επιστήμης 
και της τέχνης. 

Σε περίπτωση μη ολοκλήρωσης του έργου εντός του 
προαναφερόμενου χρόνου λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονο¬ 
μικές κυρώσεις που συνίστανται σε ποσοστό 1/12 του 
ετήσιου ανταλλάγματος (με τις προβλεπόμενες προ¬ 
σαυξήσεις), για κάθε μήνα καθυστέρησης. 

Πριν την έναρξη κατασκευής των έργων της ζώνης 
αγκυροβολιού, θα πρέπει να εκδοθεί αρμοδίως εγγυητι¬ 
κή επιστολή καλής και έγκαιρης εκτέλεσης των έργων, 
χρηματικού ποσού ίσου με το 5% του προύπολογιζό- 
μενου κόστους των έργων. 

Ο φορέας διαχείρισης υποχρεούται: 

- Να λειτουργεί τη ζώνη αγκυροβολιού τουριστικών 
σκαφών όλο το χρόνο σύμφωνα με τα οριζόμενα στον 
Γ ενικό Κανονισμό Λειτουργίας Τουριστικών Λιμένων και 
στον Ειδικό Κανονισμό Λειτουργίας της ζώνης αγκυρο¬ 
βολιού, τον οποίο θα υποβάλει για έγκριση στο Υπουρ¬ 
γείο Τουριστικής Ανάπτυξης σύμφωνα με τις διατάξεις 
της παρ.4 του αρθ. 31α του ν. 2160/1993. 

- Να διατηρεί τη ζώνη αγκυροβολιού, σε καλή κατά¬ 
σταση από πλευράς εγκαταστάσεων και παρεχομένων 
υπηρεσιών και να μεριμνά για τη συντήρηση και τις ανα¬ 
γκαίες επισκευές των έργων, των εγκαταστάσεων και 
του εξοπλισμού του, συμμορφούμενος προς τις τυχόν 
υποδείξεις των αρμοδίων οργάνων, που θα πραγματο¬ 
ποιούν τακτικούς και έκτακτους ελέγχους καθ' όλη τη 
διάρκεια λειτουργίας της ζώνης αγκυροβολιού. 

- Να λάβει τα προληπτικά και κατασταλτικά μέτρα 
πυροπροστασίας που προβλέπονται στην αριθμ. 10/2002 
Πυροσβεστική Διάταξη. 

- Να λαμβάνει όλα τα αναγκαία μέτρα σύμφωνα με 
τις κείμενες διατάξεις για την προστασία του περιβάλ¬ 
λοντος καθώς και για την ασφάλεια και προστασία των 
ελλιμενιζομένων σκαφών και των χρηστών της ζώνης 
αγκυροβολιού. 

- Να μεριμνήσει για την ύπαρξη και λειτουργία επαρ¬ 
κών και κατάλληλων ευκολιών υποδοχής καταλοίπων 
για τη συγκέντρωση και τελική νόμιμη διάθεση τόσο των 
πετρελαιοειδών καταλοίπων-λιπαντελαίων όσο και των 
λοιπών άχρηστων υλικών-απορριμμάτων καθώς και των 
λυμάτων των εξυπηρετούμενων σκαφών. 

- Να μεριμνήσει για την κατάρτιση Σχεδίου Παραλαβής 
και Διαχείρισης πετρελαιοειδών καταλοίπων χρησιμο¬ 
ποιημένων λιπαντελαίων και απορριμμάτων, καθώς και 
επικίνδυνων αποβλήτων κατ’ εφαρμογή της υπ’ αριθμ. 
3418/07/2002 (ΦΕΚ Β 712) Κοινής Υπουργικής Απόφα- 
σης.(Οδηγία 2000/59/ΕΚ του Συμβουλίου της 27ης Νο¬ 
εμβρίου 2000 των Ευρωπαϊκών Κοινοτήτων). 

- Να μεριμνήσει για την κατάρτιση «Σχεδίου'Εκτακτης 
Ανάγκης» (Οοηΐίηςοηογ ΡΙαη), συμβατού με το Τοπικό 
Σχέδιο της Λιμενικής Αρχής για την αντιμετώπιση ενδε¬ 
χόμενων περιστατικών ρύπανσης της θάλασσας και των 
ακτών, καθώς και για την ύπαρξη εξοπλισμού πρόληψης 
και καταπολέμησης της ρύπανσης της θάλασσας από 
πετρελαιοειδή (πλωτά φράγματα, απορροφητικά υλι¬ 
κά κ.λ.π), που θα υποδειχθεί από την αρμόδια Λιμενική 
Αρχή. 

- Να ενημερώνει άμεσα την αρμόδια Λιμενική Αρχή 
σε περίπτωση περιστατικού ρύπανσης και να εκτελεί 

τις παρεχόμενες οδηγίες-εντολές για την αντιμετώπισή 
του. 

- Να μεριμνά για και την καθαριότητα, ευπρέπεια και 
ευταξία της ζώνης αγκυροβολιού. 

Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων της ζώ¬ 
νης αγκυροβολιού, κατά παντός κατά κανόνα ασφαλι- 
ζομένου κινδύνου, ζημίας ή ατυχήματος κατά την διάρ¬ 
κεια οιωνδήποτε κατασκευαστικών εργασιών, καθώς και 
κατά τη διάρκεια λειτουργίας του. 

β) την αστική ευθύνη του έναντι κάθε τρίτου, καθ'όλη 
τη διάρκεια παραχώρησης. 

Το Δημόσιο σαν κύριος της ζώνης αγκυροβολιού, δεν 
θα έχει καμία συμμετοχή για την κάλυψη οποιουδήποτε 
κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δη¬ 
μόσιο (Υπουργείο Τουριστικής Ανάπτυξης). 

Αντίγραφα των εν λόγω ασφαλιστηρίων συμβολαί¬ 
ων θα πρέπει να υποβληθούν στην Δ/νση Τουριστικών 
Λιμένων. 

Σε περίπτωση επελεύσεως ασφαλιστικής περιπτώ- 
σεως από εκείνες που καλύπτονται κατά τα ανωτέρω, 
η ασφαλιστική αποζημίωση θα εισπράττεται από τον 
φορέα διαχείρισης υπό την προϋπόθεση ότι διατηρεί 
την ιδιότητά του αυτή, άλλως από το Ελληνικό Δημόσιο 
(Υπουργείο Τουριστικής Ανάπτυξης). 

Ο φορέας διαχείρισης θα υποχρεούται να αποκατα- 
στήσει τη ζημιά εντός της προθεσμίας που θα ταχθεί 
από το Υπουργείο Τουριστικής Ανάπτυξης/ Δ/νση Του¬ 
ριστικών Λιμένων. 

Εάν παρέλθει άπρακτη η προθεσμία αυτή το Ελλη¬ 
νικό Δημόσιο (Υπουργείο Τουριστικής Ανάπτυξης) θα 
έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Το Ελληνικό Δημόσιο (Υπουργείο 
Τουριστικής Ανάπτυξης) μπορεί να επιδιώξει την απαί¬ 
τησή του αυτή και κατά τις διατάξεις περί είσπραξης 
δημοσίων εσόδων. 

4. Ο φορέας διαχείρισης υποχρεούται καθ’όλη τη διάρ¬ 
κεια της παραχώρησης να φροντίζει για την διατήρηση 
της κατοχής του αγκυροβολιού τουριστικών σκαφών και 


να αποκρούει με κάθε νόμιμο μέσο κάθε καταπάτηση ή 
διεκδίκηση αυτού, ανεξάρτητα από οποιαδήποτε δικα¬ 
στική ή εξώδικο ενέργεια στην οποία τυχόν θα προβεί 
το Ελληνικό Δημόσιο, έχοντας ευθύνη για κάθε, έστω 
και από ελαφρά αμέλεια, βλάβη, μείωση ή απώλεια δι¬ 
καιωμάτων του Ελληνικού Δημοσίου. 

Επίσης οφείλει να γνωστοποιεί άμεσα και στο Υπουρ¬ 
γείο Τουριστικής Ανάπτυξης / Δ/νση Τουριστικών Λι¬ 
μένων, κάθε προσβολή δικαιώματος και κάθε σχετική 
δίκη, στην οποία το Ελληνικό Δημόσιο δικαιούται να 
παρέμβει. 

Σε περίπτωση παράβασης οποιοσδήποτε όρου της 
παρούσας παραχώρησης από το φορέα διαχείρισης, 
το Ελληνικό Δημόσιο δια των αρμοδίων οργάνων αυτού 
(Υπουργείο Τουριστικής Ανάπτυξης / Διεύθυνση Του¬ 
ριστικών Λιμένων) δικαιούται, με την επιφύλαξη των 
λοιπών συνεπειών που προβλέπονται στην παραχώρηση, 
να ζητήσει εγγράφως από το φορέα διαχείρισης να 
συμμορφωθεί εντός χρονικού διαστήματος εξήντα (60) 
ημερών προς τις υποχρεώσεις του και εάν αυτός δεν τις 
εκπληρώσει εντός της τασσόμενης προς τούτο προθε¬ 
σμίας, να προβεί σε ανάκληση της παραχώρησης. 

Επιπλέον το Ελληνικό Δημόσιο (Υπουργείο Τουριστι¬ 
κής Ανάπτυξης) δικαιούται να ζητήσει την κατάπτωση 
του συνόλου ή μέρους των εις χείρας του εγγυήσεων, 
χωρίς αποζημίωση του φορέα διαχείρισης. 

Μετά την καθ οιονδήποτε τρόπο λήξη της παραχώ¬ 
ρησης, ο φορέας διαχείρισης οφείλει να παραδώσει 
αμέσως και χωρίς αντιρρήσεις τη ζώνη αγκυροβολιού 
τουριστικών σκαφών, που περιέρχεται στο Ελληνικό 
Δημόσιο με όλες τις εντός αυτού εγκαταστάσεις, χωρίς 
καμία αποζημίωση του φορέα διαχείρισης. 

Τυχόν παραμονή του φορέα διαχείρισης μετά τη λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού, θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2005 

Ο ΥΦΥΠΟΥΡΓΟΣ 

ΑΝ. ΛΙΑΣΚΟΣ 

